text: РЕГЛАМЕНТ ЗА ИЗПЪЛНЕНИЕ (ЕС) № 50/2013 НА СЪВЕТА
  от 22 януари 2013 година
  за изпълнение на член 16, параграф 2 от Регламент (ЕС) № 204/2011 на Съвета от 2 март 2011 година относно ограничителни мерки с оглед на положението в Либия
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз,
  като взе предвид Регламент (ЕС) № 204/2011 на Съвета от 2 март 2011 година относно ограничителни мерки с оглед на положението в Либия (1), и по-специално член 16, параграф 2 от него,
  като има предвид, че:
  (1)
  На 2 март 2011 г. Съветът прие Регламент (ЕС) № 204/2011 на Съвета.
  (2)
  Съветът счита, че вече няма основания в списъка от приложение III към Регламент (ЕС) № 204/2011 да продължава да фигурира едно образувание.
  (3)
  Вписването за едно лице следва да бъде заличено от списъка в приложение III към Регламент (ЕС) № 204/2011 и да бъде включено в списъка, съдържащ се в приложение II към него.
  (4)
  Свързаната с определени лица информация, посочена в приложения II и III от Регламент (ЕС) № 204/2011, следва да бъде актуализирана.
  (5)
  Следователно приложения II и III към Регламент (ЕС) № 204/2011 следва да бъдат съответно изменени,
  ПРИЕ НАСТОЯЩИЯ РЕГЛАМЕНТ:
  Член 1
  Приложения II и III към Регламент (ЕС) № 204/2011 се изменят, както е посочено в приложението към настоящия регламент.
  Член 2
  Настоящият регламент влиза в сила в деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 22 януари 2013 година.